### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

Antallet af ældre borgere med behov for hjælp og støtte er stigende i de kommende år. Opgaverne bliver mere komplekse, og der er et voksende behov for at benytte velfærdsteknologiske løsninger i endnu større omfang for at sikre borgerne mest mulig frihed, selvhjælp og velvære i hverdagen. Med andre ord er den løbende udvikling af velfærdsteknologi et værktøj, der gør det muligt at forbedre levevis og frihed for vores ældre medborgere.

[adresse] er langt fremme på den velfærdsteknologisk dagsorden, men hvis teknologien skal kunne løfte kvalitet og således have den ønskede effekt, er det afgørende, at medarbejderne gives de fornødne forudsætninger for at tilegne sig kompetencerne til at anvende velfærdsteknologi i praksis.

Konkrete input

* Socialdemokratiet foreslår, at MSO udarbejder et bud på, hvordan man sikrer, at vi i tilstrækkelig grad efter- og videreuddanner medarbejdere til at kunne introducere og anvende velfærdsteknologiske redskaber til gavn for den enkelte borger.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.